चोरों ने किसान के खेत से 30 हजार का प्याज चुराया, पुलिस जांच में जुटी  
चोरों ने किसान के खेत से 30 हजार का प्याज चुराया
प्याज की कीमतें तकरीबन हर किसी की आंखों में आंसू ला चुकी हैं
दिल्ली में कुछ खुदरा बाजारों में तो प्याज की कीमत 100 रुपये किलो
मंदसौर के रिचा गांव के एक किसान का दावा है कि उसकी प्याज की फसल को चोरों ने खेत से उखाड़कर चोरी कर लिया. एएसपी ने कहा, "उन्होंने शिकायत दर्ज की है कि 30000 रुपये की प्याज की फसल चोरी हो गई है. एसएचओ खेत में गए हैं, उनके लौटते ही आगे की कार्रवाई की जाएगी" बता दें कि प्याज की कीमतें तकरीबन हर किसी की आंखों में आंसू ला चुकी हैं. दिल्ली में कुछ खुदरा बाजारों में तो प्याज की कीमत 100 रुपये किलो तक पहुंच चुकी है. जब भी प्याज के दाम (Onion Prices) बढ़ते हैं, लगभग हर भारतीय घर प्रभावित हो जाता है. आजकल प्याज की कीमत लगभग 70-80 रुपये प्रति किलो है, जिसके बाद आम जनता का सब्जियों का बजट बिगड़ा हुआ है. \
MP: A farmer in Richha village of Mandsaur claims that his onion crop was uprooted & stolen from farm, by thieves. ASP says "He has filed complaint that onion crop worth Rs 30000 has been stolen. SHO has gone to his farm, further action will be taken as soon as he returns."(3.12) pic.twitter.com/kb2B4fDjZZ
कई लोग कीमती प्याज को गोभी और मूली जैसे अन्य सस्ते विकल्पों के साथ बदलने की कोशिश कर रहे हैं. लोगों के पास अब प्याज खरीदने के लिए अधिक लागत के अलावा कोई विकल्प नहीं बचा है. प्याज के लिए सोशल मीडिया पर भी हैशटैग ट्रेंडिंग में हैं. प्याज की बढ़ती कीमतों को लोगों ने बड़े मजाकिया तरीके से पेश किया है. 
इससे पहले दिल्ली के उपमुख्यमंत्री मनीष सिसोदिया ने रविवार को केंद्र सरकार पर दिल्ली में प्याज की किल्लत पैदा करने का आरोप लगाया था. राष्ट्रीय राजधानी क्षेत्र में प्याज 100 रुपये किलो हो गया है. खाद्य एवं नागरिक आपूर्ति मंत्री इमरान हुसैन के साथ मीडिया को संबोधित करते हुए सिसोदिया ने कहा कि केंद्र सरकार दिल्ली में प्याज मुहैया करवाने का पांच सितंबर को जो आश्वासन दिया था उसे पूरा करने में विफल रही है. उन्होंने कहा कि या तो केंद्र की लापरवाही से प्याज स्टॉक में खराब हो जाने के कारण कीमतों में बेतहाशा वृद्धि हुई है या जमाखोरों को लाभ पहुंचाने की बुरी मंशा रही है. सिसोदिया ने कहा कि प्याज की बढ़ती कीमतों से लोग परेशान हैं.